Sent Mesard qu'es un agiotoponime : qu'es un nom de lòc qui ha referéncia a un nom de sent. Que s'ageish de Sanctus Medardus (456 - 8 de junh 545), avesque de Noyon en Picardia (França), dont lo nom ven deu germanic Math-hard . En occitan, sonque la Gasconha occidentala e meridionala que consèrva inalterat lo -d- intervocalic; endacòm mei, Medard qu'es una fòrma sabenta. Ua de las fòrmas occitanas d'origina populara (per evolucion normala) qu'es Mesard (-d- intervocalic > -z-, grafiat -s-). Mei au nòrd, -z- intervocalica que dispareish, çò qui dona Meard e, per evitament de l'iatus, Merd, Mèrd, Miard, etc.